# ИЗЈАВА

**ЗА ПРИВАТНОСТ ПРИ ВРШЕЊЕ НА ВИДЕОНАДЗОР**

Оваа Изјава за приватност го објаснува видот на лични податоци што Јавното обвинителство на Република Северна Македонија (во натамошниот текст: Контролор), ги собира преку системот за видео надзор при посета на службените простории и како Контролорот ги користи овие податоци.

# Зошто собираме (обработуваме) лични податоци?

Контролорот собира лични податоци преку системот за видеонадзор поради:

* + Контролирање на пристапот до објектот (зграда, влез, простории..) заради обезбедиување на неговата сигурност, безбедноста на вработените и посетителите, како и на имотот и информациите кои се лоцирани или се чуваат во просториите;
	+ спречување, одвратување и, доколку е потребно, испитување на неовластен физички пристап, вклучително и неовластен пристап до безбедносни и заштитени простории, ИТ инфраструктура или оперативни информации; и
	+ да се спречи, открие и да се испита кражба на опремата или средства во сопственост на Контролорот, посетителите или вработените, или закани по безбедноста на персоналот кој работи во просториите (на пример: пожар, физички напад).

Системот за видеонадзор не се користи за ниту една друга цел, како на пример да се следи работата на вработените или нивното присуство. Видео камерите се поставени така што не го покриваат околниот јавен простор. Камерите имаат за цел да дадат општ преглед на она што се случува на одредени места, но не и да се препознаат лица.

Системот за видеонадзор исто така не се користи како истражна алатка или за да се добијат докази при внатрешни истраги или дисциплински постапки, освен ако не е во прашање безбедносен инцидент заради кој е воспоставен видеонадзорот согласно Законот за заштита на личните податоци.

Камерите за видеонадзор се инсталираат на зградата на Јавното обвинителство на Република Северна Македонија и во внатрешноста на објектот и се поставени и фокусирани така што се снимаат само лица кои ќе пристапат до службените/деловните простории (објекти), вклучително и имотот (на пример за паркирање).

Системот со видеонадзор ја опфаќа областа на: влезните и излезните места на зградата, како и ходниците на објектот.

# Какви податоци собира Контролорот?

Контролорот собира само слики фатени на камерите, при што не се врши тонско снимање.

# Кој е одговорен за обработка на податоците?

Контролорот е субјект кој ја врши обработката на податоците и ги утврдува целите на обработка единствено во согласност со Законот за заштита на личните податоци. Генералниот секретар на Јавното обвинителство на Република Северна Македонија е лице за контакт и одговорно за видеонадзорот.

# Кој е правниот основ за обработка на личните податоци преку системот за видеонадзор?

Контролорот користи опрема за видеонадзор заради:

* + заштита на животот или здравјето на луѓето;
	+ заштита на сопственоста; и
	+ обезбедување контрола над влегувањето и излегувањето од службените или деловните простории.

Обработката на податоците е законска согласно член 90 од Законот за заштита на личните податоци.

На влезот на Јавното обвинителство на Република Северна Македонија, има видливо и јасно истакнато известување за видеонадзорот кое им овозможува на субјектите на лични податоци да се запознаат со вршењето на видеонадзорот, како и за називот на контролорот кој го врши видеонадзорот и за начинот на кој може да се добијат информации за тоа каде и колку време се чуваат снимките од системот за видеонадзор.

# Кој може да ги види моите лични податоци?

До видео записите може да се пристапи само од страна на овластените лица за видеонадзор. Пристапот до дигиталниот уред или дискот на кој се чуваат видео записите е ограничен, заштитен со примена на технички мерки за безбедност на податоците (лозинка, запис за секој настан или акција од вработените, односно овластените лица). До податоците, односно видео записите не може да се пристапи без овластување од страна на Јавниот обвинител на Република Северна Македонија.

# Како да ги контролирате вашите податоци?

Може да испратите барање до Јавното обвинителство на Република Северна Македонија (е-пошта на jorm@jorm.org.mk, адреса Кеј Димитар Влахов бб, Скопје).

# Можам ли да пристапам до моите податоци?

Вие имате право да пристапите до вашите податоци во секое време и бесплатно, со испраќање на барање до Јавното обвинителство на Република Северна Македонија (е-пошта на jorm@jorm.org.mk, адреса Кеј Димитар Влахов бб, Скопје).

# Можам ли да ги менувам моите податоци?

Не е дозволено изменување на видео записот за видеонадзор.

# Може ли да побарам ограничување на обработката на моите податоци?

Вие имате право да ја ограничите обработката на вашите лични податоци во секое време со испраќање на барање до Јавното обвинителство на Република Северна Македонија (е-пошта на jorm@jorm.org.mk, адреса Кеј Димитар Влахов бб, Скопје), кога ја оспорувате точноста на вашите лични податоци, или кога на Контролорот повеќе не му се потребни податоците за извршување на неговите задачи. Вие исто така можете да ја блокирате обработка и кога работењето е незаконско и вие се спротивставувате на бришење на податоците. Сепак, блокирањето не е можно во случај на службена истрага.

# Дали можам да ги избришам моите податоци?

Вие имате право да ги избришете вашите податоци во секое време со испраќање на барање до Јавното обвинителство на Република Северна Македонија (е-пошта на jorm@jorm.org.mk, адреса Кеј Димитар Влахов бб, Скопје), кога обработката е незаконска.

# Дали се споделуваат моите лични податоци со други лица?

Вашите податоци се чуваат во Контролорот, освен ако не побарате од Контролорот или пак дадете согласност истите да бидат споделени. Во случај на споделување на Вашите податоци со трети страни, ќе бидете известени на кого се откриени, за која цел и врз кој законски основ.

# Дали имам право на приговор?

Имате право на приговор и да се спротивставите на обработката во кое било време со испраќање на барање до Јавното обвинителство на Република Северна Македонија (е-пошта на jorm@jorm.org.mk, адреса Кеј Димитар Влахов бб, Скопје), кога постојат легитимни причини во врска со вашата конкретна ситуација. Контролорот ќе постапи по вашето барање во рок од 15 дена од денот на поднесување на барањето.

# Што можам да направам во случај на проблем?

а) Првиот чекор е да го известите Контролорот со испраќање е-пошта на jorm@jorm.org.mkи да побарате да преземе акција.

б) Вториот чекор, ако не добиете одговор или ако не сте задоволни од тоа, контактирајте со нашиот офицер за заштита на личните податоци на biljana02@gmail.com.

в) Во секое време можете да поднесете барање до Агенцијата за заштита на личните податоци [www.azlp.mk](http://www.azlp.mk/), која ќе постапи по вашето барање и ќе ги донесе потребните мерки.

# Кога ќе започне обработката на моите лични податоци преку системот за видеонадзор?

Обработката започнува во моментот кога ќе ги посетите просториите на Контролорот.

# Безбедност на личните податоци

Контролорот е посветен на заштита на вашите лични податоци. Затоа, користи безбедносни технологии и процедури со кои се заштитуваат вашите лични податоци пред се од неовластен пристап, употреба или откривање. Вашите податоци се чуваат на компјутерски системи со ограничен пристап и во контролирана околина.

# Колку долго ги чуваме вашите податоци?

Контролорот ќе ги чува вашите лични податоци најмногу 30 календарски дена по вашата посета во нашите простории, по што сите снимени видеозаписи автоматски се бришат.